|  |  |  |
| --- | --- | --- |
|  1 9 7 6EGYESÜLETI 2 0 2 2 | TÁJÉKOZTATÓ | 158. szám 2024. ***Január***  |
|  Abonyi Horgász Egyesület |

**Tisztelt Horgászok!**

A 2024-es tisztújító közgyűlést április elejére tervezzük. Ennek pontos dátumáról külön tájékoztatót teszünk közzé, melyben részletesen beszámolunk a jelölő bizottság munkájáról.

Néhány fontos információ a horgászkártyák megújításával kapcsolatban.

A horgász két lehetőség közül választhat.

Az egyik, ha saját maga végzi el a meghosszabbítást. Ez esetben a HORINFO rendszerbe be kell lépnie saját profiljába és a BM adategyeztetés után a horgászkártya menüpontban el tudja végezni a hosszabbítást, mely után van lehetősége a 2200 forintos kártyadíjat bankkártyás fizetéssel rendezni. A személyes adatok ellenőrzése nagyon fontos. Segítséget hétköznap 8-16 óráig tudnak adni a 06 59 324 432 számon.

A másik lehetőség valamelyik szerződött partner felkeresése, jelen esetben az Egyesületünk. Erre az év első három hónapjába két-két vasárnapot tudunk biztosítani. Ezeken a napokon a kártyahosszabbításon kívül a fogási naplók leadására, az új engedélyekhez szükséges dokumentumok leadására is lesz mód.

A kártyahosszabbításhoz hozni kell a lejáró kártyát, személyi igazolványt, lakcímkártyát és a 2200 forintról szóló befizetési vagy átutalási igazolást.

Bankszámlaszámunk: OTP 11742142-20001292.
**Közlemény rovatba a horgász neve után a kártyadíj szövegrészt kérjük.**

Külön kérjük fizetni, nem összevonva más befizetéssel!

Sajnálatos módon december végével az abonyi Otp fiók bezárt, legközelebb Cegléden vagy Szolnokon van.

**A fogási naplók leadási határideje február 28!**

Aki e határidő után adja le az dupla díjjal kaphat új állami jegyet.

Az állami jegy és a területi jegy kiváltásához szükséges lesz a horgászkártya 6 jegyű azonosító számára, a befizetés igazolására, továbbá a közösségi munkajegyre vagy az annak megváltásáról szóló befizetési igazolására (10 000 Ft). Ezt is külön kérjük befizetni, vagy utalni. Közlemény rovatba a Közösségi munka megváltása szerepeljen. A villanyt fogyasztók 2 db saját címre kitöltött, felbélyegzett borítékot adjanak le a villanyszámlákhoz. 70 év felettieknek és gyermek horgászoknak továbbra sem kell az állami jegyet és a szövetségi hozzájárulást kifizetni. Gyermekhorgász engedélyt a 2010, vagy az ez után születettek kaphatnak.

A 2024-es területi engedély ára felnőttek esetében nem változott, 40 000 forint, ifik esetében ez 15000 forint lett, 5000 forinttal olcsóbb mint az előző évben. Gyermekeknél 1500 forint. Tagsági díj felnőttek esetén 18 000 Ft, ifiknél 9 000 Ft.

Az elvihető mennyiségek nem változtak.

Az állami jegyek ára és a szövetségi hozzájárulás összege sem változott.

**FONTOS!**

**A befizetéseknél és az utalásoknál minden horgász külön fizessen, a gyermekekét is külön kérjük. Ne legyen hozzátéve a közösségi munka megváltásának 10 000 forintos összege, a villanyszámla és a kártyadíj összege se. Ez a könyvelés miatt lényeges.**

A befizetéseket OTP fiókokban tehetik meg, (Abonyban sajnos már nem) vagy utalni is lehet az Abonyi HorgászEgyesület **11742142-20001292** számú OTP-s bankszámla számára.

Közlemény rovatba a horgász nevét kérjük és befizetés jogcímét (engedély, közösségi munka megváltása, villanyszámla, kártyadíj).

Tagságát csak az tarthatja meg, aki a tagdíjat befizeti.

**Partszakasz használók a területi jegyet is kötelesek kiváltani.**

A 2024-ben belépő új felnőtt tagoknak 18000 Ft belépési díjat kell fizetni, ifiknél ez 9000 Ft. Ezt is külön kérjük befizetni, belépési díj címen.
A Tagfelvételek elbírálása januárban várható.

2024. évi engedély árak:

**Felnőtt horgászok 70 év alatt.**

Egységes Szövetségi Hozzájárulás(ESZH) 5500 Ft.

Állami jegy fogási naplóval 5500 Ft.

Tagdíj 18000 Ft.

Területi engedély 40000 Ft.

**Összesen: 69000 Ft**

 Akik a 70-ik életévüket betöltötték **58500** forintot fizessenek.

**Ifjúsági horgászok.**

Egységes Szövetségi Hozzájárulás(ESZH) 5500 Ft.

Állami jegy fogási naplóval 5500 Ft

Tagdíj 9000 Ft

Területi engedély 15000 Ft

**Összesen: 35000 ft**

**Gyermek horgászok.**

Területi engedély 1500 Ft

Fogási napló 500 Ft

**Összesen 2000 Ft.**

Kettős tagság esetén, ha már máshol kiváltották az állami jegyet csak a tagdíjat és a területi jegyet kell befizetni.

Ez felnőttek esetében 58000 Ft, ifiknél 24000 Ft, gyermekeknél 1500 Ft.

**Befizetési határidő 2024.03.31.**

**2023. évi fogási naplók leadásának és az új engedélyek kiadásának rendje.**

**Leadás helye az Abonyi Közösségi Ház, Helyszíne: Nagykőrösi út-Szilágyi Erzsébet út sarok.**

**Bejárat a Nagykőrösi út felől. Parkolni korlátozott számban az udvaron, vagy a vele szemben lévő parkolóban lehetséges.**

Fogási naplójukat a vidéki horgászok levélben is elküldhetik az egyesület címére ajánlott formában 2740 Abony Kécskei út 27. Csak pontosan összesített fogási naplókat tudunk a Horinfó oldalára feltölteni. A helytelenül kitöltött naplók esetében külön díjat számolnak fel, ami az állami jegy duplája. A helyesen összesített naplók kitöltése a horgász felelőssége, javítani nem áll módunkban.

**Fogási naplókat a következő napokon tudják leadni a fent említett helyszínen 9-12 óráig.**

**Ezek:**

**-Január 14.**

**-Január 28.**

**-Február 11.**

**-Február 25.**

**Az új engedélyek igénylését is ezen időpontokban lehet leadni, továbbá március 10-én és 24-én. A leadott engedélyeket a következő ügyfélfogadási napon lehet átvenni.**

**Hírek-Közlemények**

Napijegyek árai és fajtái nem változtak. Az árusítást a megszokott két helyen (Penny melletti horgászbolt, Háry dohánybolt) történik és az forgalmazás folyamatos.

**SZJA 1%:**

Kérjük horgásztársainkat és családtagjaikat, hogy idén is az egyesületnek ajánlják fel az adójuk egy százalékát. Adószámunk 19832395-1-13.
Kedvezményezett: Abonyi Horgász Egyesület

Kérjük a partszakasz használókat, hogy a nádat vágják le március 15-éig, azt ne a parton égessék el és tegyék rendbe a horgászhelyeket a szezon kezdetéig, melyeknek állapota sok helyen nem megfelelő.

Minden kedves horgásznak kellemes kikapcsolódást és fogásokban gazdag újévet kíván az egyesület elnöksége.

Abony, 2024.01.10.